**UTKAST 23.10.18**IMKs strategiske FOU-midler 2019 – Utlysninger

# Bakgrunn

UiOs 2020-Strategi har en uttalt målsetning om å være et «grensesprengende» universitet der en utnytter tverrfaglighet, øker internasjonalisering i forskning og utdanning, er strategisk i investering i forskning i internasjonal front, og får økt EU-gjennomslag.

Tiltaket *langsiktige samarbeid* som ledd i IMKs strategiarbeid skulle særlig innrettes mot å realisere samarbeid på vei mot EU-prosjekter eller SFF/SFI; dette gjenstår IMK og lykkes med.

Finansiering av langsiktige samarbeid i årene fram til og med 2017 har vært mulig som følge av ekstraordinære midler IMK har fått tildelt som satsingsområde ved HF. Nye satsingsområder ved fakultetet er som kjent tematiske og finansierer spesifikke tiltak. Dette reduserte IMKs økonomiske handlingsrom i 2018 og vil fortsette, noe som intensiverer behovet for ekstern finansiering. Særlig EU-finansiering utløser nasjonal tilleggsfinansiering som IMK kan bruke til blant annet å finansiere forskergrupper.

Forskergruppene POLKOM, CRMI og Medieestetikk fikk for perioden 2018-21 tildelt HUMEVAL Xtramidler i størrelsesorden 1,37 mill NOK totalt per forskergruppe. Dette skal brukes strategisk som ledd i gruppenes satsning på utvikling av prosjekter rettet mot SFF, ERC/EUs H2020 eller NFRs tematiske program. Midler omfatter aktiviteter som gjesteforskerstipend, utenlandsstipend, arrangementsstøtte (herunder vit ass) og arrangementsdeltakelse og prosjektetablering (herunder ligger det konkrete utviklingsarbeidet av prosjektsøknader; herunder mulighet for frikjøp til søknadsskriving). IMKs begrunnelse for utlysning av egne FOU-midler sees i sammenheng med HUMEVAL Xtramidler-bevilgningen.

Overnevnte danner bakteppet for at IMK-ledelsen nå foreslår en tydelig prioritering av IMKs tilgjengelige FOU-midler for utvikling av store EU H2020 tematiske og/eller tematiske NFR-prosjekter.

# Formål

Konkret utvikling av prosjekter og søknader rettet mot eksterne finansieringsordninger som EUs H2020 og NFRs tematiske programmer. Søknadsinitiativer på tvers av forskningsgruppene ønskes når det er hensiktsmessig.

Med forbehold om budsjett for 2019 lyses det ut midler for leveranse på IMKs strategi.

# I. Forskningsgrupper

Utvikling av/og eller vedlikehold av forskningsgrupper med formål å utvikle søknader om ekstern finansiering.

**Ramme**: Inntil NOK XX 000

**Frist**: 1. desember 2018

Generelt for utlysningen

* Ingen dobbelfinansiering med HUMEVAL-midler
* Søknaden skal være på maks 2-3 sider, inkludert budsjettoppstilling
* Aktiviteten som finansieres skal foregå i perioden 1.1.-31.12.2019, men dette kan være en del av mer langsiktige løp. Progresjon i henhold til plan vil være et sentralt kriterium for eventuell etterfølgende finansiering (etter ordinær søknad)
* Tildelte midler må benyttes innen utgangen av 2019.

Hva omfattes av utlysningen

* Midler til vitenskapelig assistanse
* Midler til arbeids/nettverksreiser og arbeids/nettverksmøter
* (I fjor: Finansering av frikjøp og midler til reiser, konferansedeltakelse, publisering og vitenskapelig assistanse)

Søknaden må inneholde:

* Beskrivelse av bærende faglig idé
* Strategisk verdi for IMK
* For HUMEVAL-grupper: redegjørelse for hvorfor ekstra tilskudd er nødvendig for gruppens strategiske arbeid
* For grupper som fikk finansiering i fjor: evaluering av aktiviteter for 2018 opp mot opprinnelig milepælsplan/aktivitetsplan
* Redegjørelse for gruppens planer og arbeid for utvikling av eksternt finansierte søknader
* Aktivitetsplan
* Budsjett

Behandlingsprosedyre

* Søknader sendes til Elisabeth Quarré Eggen innen 1. desember
* Behandling og vedtak av en ekstern representant for styret og rådgiver innen 15. desember.
* Utfall av søknader kommunisert til søkere innen 21. desember

# II. Frikjøp og midler til NFR tematiske programmer i 2019

**Ramme**

* Frikjøp Inntil 120 timer per søknad (totalt for prosjekt-team)
* Midler: Inntil NOK XX 000

Uttelling på pliktregnskapet gis av praktiske årsaker etter at søknaden er sendt inn, fordi undervisningsplanen for etterfølgende semester/semestre allerede vil være lagt.

**Frist**: løpende, men senest 3 måneder før søknadsfrist.

Generelt for utlysningen

* Utlysningen gjelder for prosjektsøknader der IMK er lead/koordinator for søknadsarbeidet
* Ingen dobbeltfinansiering med HUMEVAL-midler
* Søknader skal være på maks 2-3 sider, inkl. budsjettoppstilling
* Finansiering frikjøp er kun for fast ansatte. Ordinære regler for frikjøp ligger til grunn
* Aktiviteten som finansieres skal foregå i perioden 1.1.-31.12.2019, men dette kan være en del av mer langsiktige løp. Progresjon i henhold til plan vil være et sentralt kriterium for eventuell etterfølgende finansiering (etter ordinær søknad)
* Tildelte midler må benyttes innen utgangen av 2019
* Frikjøpet inndras dersom søknaden ikke utarbeides og/eller sendes inn

Hva omfattes av utlysningen

* Frikjøp skal gå til arbeidet med å skrive søknad til EU NFRs tematiske programutlysninger i 2019.
* Finansiering av midler til:
	+ Arbeidsreiser til potensielle og /eller etablerte konsortium-partnere
	+ Vitenskapelig assistanse til søknadsarbeid og/eller tilrettelegging i forbindelse med arbeidsreiser.

Søknaden må inneholde:

* Informasjon om den konkrete utlysningen
* Beskrivelse av bærende faglig prosjektidé/søknadsidé
* Redegjørelse for at frikjøpet er nødvendig som ekstra tilskudd til HUMEVAL-midler for å utvikle en best mulig prosjektidé/søknadsidé
* Prosessplan for søknadsarbeidet inkludert milepæler
* Eksplisitt på innholdet i aktiviteter knyttet til frikjøpet
* Budsjett (som viser sammenhengen med kategoriene til HUMEVAL Xtra-midlene)

Behandlingsprosedyre

* Søknader sendes til Elisabeth Quarré Eggen seneste 3 måneder før NFRs søknadsfrist.
* Behandling og vedtak av instituttleder[[1]](#footnote-1)/rådgiver skjer fortløpende og i samråd med undervisningsleder.

# III. Frikjøp og midler til H2020-søknader i 2019

Forskningsgrupper som planlegger å utarbeide H2020-søknader melder fra til forskningsrådgiver og forskningsleder slik at søknadsprosessen kan tilpasses søknadsinitiativet. Finansering skjer gjennom UiOs PES-2020 finansieringsordning:

<https://www.uio.no/english/for-employees/support/research/funding/internal-funds/project-establishment-support/>

1. Fungerende instituttleder skal ikke behandle søknader der hun selv er involvert (TIL STYRET: ELLER NOEN SØKNADER OVERHODET?). Frem til ny instituttleder er ansatt, vil undervisningsleder som instituttleders stedfortreder være involvert i behandling av søknader. [↑](#footnote-ref-1)